BBSK - Pohronské osvetové stredisko

Žiar nad Hronom

Propozície

**Textilná tvorba 2019**

Celoslovenská SÚŤAŽNÁ VÝSTAVA

Neprofesionálnej textilnej tvorby

NBS – Múzeum mincí a medailí Kremnica

2019



POHRONSKÉ OSVETOVÉ STREDISKO

Dukelských hrdinov 21, Žiar nad Hronom

**Propozície**

TEXTILNÁ TVORBA 2017

## Základná charakteristika

Textilná tvorba je súťažná výstava neprofesionálnej tvorby s celoštátnou pôsobnosťou. Výstava umožňuje neprofesionálnym autorom zaoberajúcim sa textilnou tvorbou predstaviť sa na verejnosti svojimi dielami, prezentujúc tradičnú slovenskú textilnú tvorbu s využitím moderného autorského prístupu s uplatnením v súčasnej dobe.

**Vyhlasovateľ, odborný garant**

**a realizátor celoštátneho kola:** Pohronské osvetové stredisko Žiar nad Hronom

**Spoluusporiadateľ:**  NBS – Múzeum mincí a medailí Kremnica

**Finančné zabezpečenie:** viaczdrojové financovanie

**Harmonogram podujatia**

**Uzávierka prihláškou:**  do 31.júla 2019

**Sústreďovanie prihlásených prác zo Slovenska:**

 **– poštou: september 2019**

 **– osobným doručením: september 2019**

**od 8:00 do 15:00 hod v priestoroch Pohronského osvetového strediska v Žiari nad Hronom.** Pracovník poverený preberaním prác písomne potvrdí prevzatie doručiteľovi.

**Súťažná časť**

**Miesto konania:**  NBS – Múzeum mincí a medailí Kremnica

**Termín:** december 2019 - január 2020

**Vyhodnotenie súťaže:** november 2019

**Nesúťažná – prezentačná časť Vernisáž**

**Miesto konania:** NBS – Múzeum mincí a medailí Kremnica

**Sprístupnenie verejnosti:** 13.12.2019 (piatok)

**Vernisáž:** 13.12.2019 (piatok)

**Vzdelávacia časť: Rozborový seminár**

**Miesto konania:** NBS – Múzeum mincí a medailí Kremnica

**Termín:** 13.12.2019 (piatok)

**Poslanie súťaže:**

Aktivizovať a podporovať oblasť neprofesionálnej textilnej tvorby v rámci Slovenska. Poskytnúť priestor pre prezentáciu a konfrontáciu autorom, ktorí vo svojej tvorbe vychádzajú z remeselnej tradície a tradičnej textilnej tvorby Slovenska, rešpektujúc požiadavky moderného dizajnu.

Podujatie poskytne široký priestor pre mladých talentovaných autorov a umožní im prezentáciu autorskej výpovede na verejnosti, oživia sa zabudnuté remeslá, ktoré v modernom poňatí dokazujú svoju opodstatnenosť preverenú rokmi i v súčasnom období.

Súťažná výstava prispeje ku kultúrnemu rozvoju čo najširších vrstiev obyvateľstva, ako i ku kultivovaniu ich životného štýlu s orientáciou na predchádzajúce tradície slovenského národa.

**Súťažné skupiny:** A – študenti SOŠ s textilným zameraním a študenti stredných umeleckých škôl do 20 r.

B – autori bez obmedzenia veku od 15 r.

**Súťažné kategórie: 1.Úžitkové predmety**

 predmety prakticky využiteľné

 (prestierania, vankúše, tašky, bytové textílie)

 **2. Dekoratívne predmety**

 predmety zdobiace interiér

 (obrazy, výzdoba okna, priestorový objekt)

 **3. Šperk**

 (odevný doplnok)

 **4. Objekt z textilu**

 (moderný výtvarný artefakt)

 **5. Hračka z textilu**

 (reálne použiteľná)

 6. **Odev**

**Poznámka:** Odborná porota má vyhradené právo zaradiť súťažné práce do inej kategórie, ako uvádza autor.

**Textilné techniky:** tkanie na krosnách, tkanie na ráme, zápästková technika, plstenie, paličkovaná, šitá a frivolitkovaná čipka, háčkovanie, sieťovanie, výšivka, batika, maľba na textil, patchwork a iné.

 **-** možnosť použiť textilnú techniku v inom materiálovom prevedení (drôt, plast,koža a pod.)

**Podmienky účasti:**

• Do súťaže sa môžu prihlásiť neprofesionálni výtvarníci zo Slovenskej republiky a mladí autori, ktorí v roku 2019 dosiahnu vek 15 rokov. Súťaž nie je určená profesionálnym umelcom ( absolventom VŠVU, AVU a členom profesionálnych výtvarných združení).

• Do súťaže budú prijaté len výtvarné práce realizované v rokoch 2018 a 2019.

• O výbere výtvarných prác, ktoré postúpia do celoštátnej výstavy rozhodne trojčlenná odborná porota.

• Odporúčaný počet prác pre účasť v celoštátnom kole je 3, najviac 5 prác od jedného autora.

• Všetky výtvarné práce, ktoré budú zaslané do celoštátneho kola musia byť vhodne adjustované (obraz - pasparta, rám), na zadnej strane opatrené identifikačným štítkom s týmito údajmi: meno a vek autora, skupina, kategória, názov diela a textilná technika, presná adresa trvalého bydliska autora a sídlo príslušného regionálneho osvetového strediska. Práce musia byť uložené v obale (napr.krabica) s označením mena autora.

• Každý autor čitateľne vyplní záväznú prihlášku a potvrdenie o prevzatí výtvarných prác do súťaže a pripojí ich k výtvarným prácam určeným do celoštátneho kola. Prihláška zostáva usporiadateľovi, potvrdenie sa vráti doručiteľovi výtvarných prác.

• Autori, ktorí získali hlavnú cenu 3x na celoslovenskej súťažnej výstave neprofesionálnej textilnej tvorby Textilná tvorba, sa môžu zúčastniť výstavy nesúťažne.

**Organizácia a priebeh súťaže:**

• Sústreďovanie prác do súťažnej výstavy s celoštátnou pôsobnosťou prebehne poštou alebo osobne v priestoroch Pohronského osvetového strediska v Žiari nad Hronom.

– osobne september 2019 v Pohronskom osvetovom stredisku v Žiari nad Hronom

– poštou september 2019

• Vrátenie prác: február 2020 osobne v Pohronskom osvetovom stredisku v Žiari nad Hronom, prípadne poštou na vlastné náklady

**Podmienky zaradenia do súťaže:** Vyplnená a podpísaná prihláška, odovzdaná

 v požadovanom termíne.

**Kritériá hodnotenia:** Pôvodnosť a kreativita, posun tradičného remesla k modernému dizajnu, kvalita a čistota technického vyhotovenia, estetická úroveň.

**Ceny:** V každej kategórii bude udelená 1.- 3. cena.

Usporiadateľ má právo niektorú z cien neudeliť.

 Usporiadateľ má právo udeliť aj inú cenu na

 základe odporučenia odbornej poroty.

**Kontaktné adresy:**  Pohronské osvetové stredisko
Dukelských hrdinov 21, 96501 Žiar nad Hronom,

 Mgr.Magdaléna Gáfriková

tel. 045/ 6781302, 0908483585

 e- mail: pos.remesla@gmail.com